CELEX: 62011TN0641
Language: fi
Date: 2011-12-08 00:00:00
Title: Asia T-641/11 P: Valitus, jonka Harald Mische on tehnyt 8.12.2011 virkamiestuomioistuimen asiassa F-70/05, Mische v. komissio, 29.9.2011 antamasta tuomiosta

18.2.2012   
            
            
               FI
            
            
               Euroopan unionin virallinen lehti
            
            
               C 49/30
            
         Valitus, jonka Harald Mische on tehnyt 8.12.2011 virkamiestuomioistuimen asiassa F-70/05, Mische v. komissio, 29.9.2011 antamasta tuomiosta
   (Asia T-641/11 P)
   2012/C 49/54
   Oikeudenkäyntikieli: englanti
   
      Asianosaiset
   
   
      Valittaja: Harald Mische (Bryssel, Belgia) (edustajat: asianajajat R. Holland, J. Mische ja M. Velardo)
   
      Muut osapuolet: Euroopan komissio ja Euroopan unionin neuvosto
   
      Vaatimukset
   
   Valittaja vaatii, että unionin yleinen tuomioistuin
   
               —
            
            
               kumoaa virkamiestuomioistuimen asiassa F-70/05, Mische vastaan komissio, 29.9.2011 antaman tuomion ja mahdollisuuksien mukaan antaa uuden tuomion unionin yleisen tuomioistuimen käytettävissä olevien seikkojen perusteella
            
         
               —
            
            
               kumoaa komission 11.11.2004 tekemän päätöksen siltä osin kuin siinä määritellään valittajan palkkataso
            
         
               —
            
            
               velvoittaa komission korvaamaan kaikki aiheutuneet vahingot (mukaan luettuna valittajan uralle aiheutunut vahinko, sääntöjenmukainen palkka, aineeton vahinko, lailliset korot jne.)
            
         
               —
            
            
               velvoittaa komission korvaamaan oikeudenkäyntikulut tässä oikeusasteessa ja virkamiestuomioistuimessa.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kolmeen valitusperusteeseen.
   
               1)
            
            
               Ensimmäisen valitusperusteen mukaan virkamiestuomioistuin jätti virheellisesti tutkimatta kanneperusteen Euroopan unionin perusoikeuskirjan 41 artiklan 1 kohdan ja saman artiklan vahingonkorvausoikeutta koskevan 3 kohdan rikkomisesta ja erityisesti mainitussa artiklassa esitetyt edellytykset oikeudenmukaisuudesta ja kohtuullisesta ajasta, sikäli kuin kyse on valittajan asioiden tutkimisesta suhteessa eräisiin tosiasiallisiin tilanteisiin, vaikka kanneperuste tällaisesta rikkomisesta oli esitetty.
            
         
               2)
            
            
               Toisen valitusperusteen mukaan virkamiestuomioistuin jätti virheellisesti tutkimatta kanneperusteen, jonka mukaan asiassa oli rikottu henkilöstösääntöjen (1) 5 artiklan 5 kohtaa, jossa asetetaan erityinen edellytys siitä, että ”virkamiehiin sovellettavat palvelukseen ottamisen ja urakehityksen edellytykset” eivät ole pelkästään yhdenvertaisia, vaan ”samoja”.
            
         
               3)
            
            
               Kolmannen valitusperusteen mukaan virkamiestuomioistuin jätti virheellisesti huomiotta väliaikaisten virkamiesten uran lainmukaisen jatkuvuuden, sellaisena kuin unionin tuomioistuin on sitä selventänyt viimeaikaisessa oikeuskäytännössään (asia C-177/10). Virkamiestuomioistuin jätti lisäksi virheellisesti tutkimatta kanneperusteen, joka koski henkilöstösääntöjen liitteessä XIII olevan 5 artiklan 4 kohdan lainvastaisuutta, katsoen, että valittajaa ei ollut nimitetty palkkaluokkaan mainitun säännöksen nojalla.
            
         
      (1)  Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen muuttamisesta 22.3.2004 annettu neuvoston asetus (EY, Euratom) N:o 723/2004 (EUVL L 124, s. 1).